Diari Oficial de la Generalitat Valenciana


Sumari del DOGV 3532, del 06-07-1999 (1999/5169)

ORDRE de 24 de maig de 1999, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat i/o denominació específica.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3532

Data del DOGV
:   06-07-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/5169


Data del document
:   24-05-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * València
    * transmissió de la propietat
    * ensenyament privat

ORDRE de 24 de maig de 1999, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat i/o denominació específica. [1999/S5169]
  
Vists els expedients iniciats a instància dels representants dels titulars dels centres docents privats d'ensenyaments de règim general i artístics que s'assenyalen en l'annex, en sol·licitud de la modificació de l'autorització per canvi de titularitat i/o denominació específica dels centres.
  
En l'expedient de canvi de titularitat s'aporta el document públic atorgat davant el notari, on es fa constar la cessió i acceptació de la titularitat, així com la subrogació del nou titular en tots els drets i obligacions que el centre haja pogut contraure amb la Conselleria de Cultura, Educació i Ciència.
  
El nou titular declara que no es troben en cap dels supòsits indicats en l'article 21.2, de la Llei Orgànica Reguladora del Dret a l'Educació, que l'impediria ser titular d'un centre docent privat.
  
Atés que els expedients han sigut tramitats per les direccions territorials corresponents, les quals, a la vista dels informes favorables de la Unitat d'Inspecció Educativa, eleven propostes favorables a allò sol·licitat.
  
Vists el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris; l'Ordre de 23 de desembre de 1996, de la Conselleria de Cultura, Educació i Ciència (DOGV de 13.01.1997), sobre el procediment per a sol·licitar l'accés , la renovació o modificació dels concerts educatius, el Reial Decret 321/1994, de 25 de febrer (BOE de 06.04.1994) sobre autoritzacions de centres d'ensenyaments artístics, i el Decret 115/1990, de 9 de juliol (DOGV de 24.07.1990), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Fent ús de les atribucions que em conferix l'article 35 de la Llei del Govern Valencià,
  
ORDENE
  
Primer
  
Modificar l'autorització per canvi de titularitat i/o denominació específica dels centres docents privats assenyalats en l'annex, en els termes que s'especifiquen.
  
Segon
  
Segons el que es disposa en l'apartat 25 de l'Ordre de 23 de desembre de 1996, de la Conselleria de Cultura, Educació i Ciència, l'administració procedirà d'ofici a l'actualització del concert educatiu subscrit pel centre que en l'annex s'especifica com a concertat i a introduir-ne les modificacions que per dita ordre s'acorden. A este fi, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà firmat pel director territorial i el nou titular del centre docent privat a què fa referència la present ordre.
  
Disposició addicional
  
La present ordre donarà lloc a les corresponents inscripcions de les modificacions de les autoritzacions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciós Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 24 de maig de 1999
  
El conseller de Cultura, Educació i Ciència
  
MANUEL TARANCÓN FANDOS
  
Annex
  
Denominació genèrica: centre autoritzat de música
  
Antiga denominació específica: Centro de Música Alsina
  
Nova denominació específica: Alsina, Asociación
  
Domicili: carrer Doctor Sanchis Sivera, 23-B
  
Localitat: València
  
Província: València
  
Codi: 77310700
  
Titularitat: Marí Carmen Alsina Alsina
  
Denominació específica: Colegio Ortega, SL
  
Domicili: calle Cádiz, 74-76
  
Localitat: València
  
Província: València
  
Codi: 36404817
  
Anterior titularitat: Colegio Ortega, SL.
  
Nova titularitat: Concepción Ortega Marín